ครม.ไฟเขียวกู้เงินเวิลด์แบงก์-เอดีบี
ครม. เห็นชอบเงินกู้ธนาคารโลก และ เอดีบี รวม 1,300 ล้านเหรียญ เน้นพัฒนาโครงการสร้างระบบงบประมาณ และตลาดเงิน ตลาดทุน
27 เม.ย. 2553

ครม. เห็นชอบเงินกู้ธนาคารโลก และ เอดีบี รวม 1,300 ล้านเหรียญ เน้นพัฒนาโครงการสร้างระบบงบประมาณ และตลาดเงิน ตลาดทุน 
นายวัชระ กรรณิการ์ รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม. ) เปิดเผยว่าที่ประชุมคณะรัฐมนตรี ( ครม.) อนุมัติตามที่กระทรวงการคลังเสนอ ในโครงการเงินกู้เพื่อฟื้นฟูเศรษฐกิจจากธนาคารโลกและธนาคารเพื่อการพัฒนาเอเซีย หรือ เอดีบีวงเงินรวม 1,300 ล้านเหรียญสหรัฐ แยกเป็นเงินกู้จากธนาคารโลก 1,000 ล้านเหรียญสรัฐ ซึ่งเป็นเงินกู้ในลักษณะ( Program Loan )เพื่อดำเนินโครงการในด้านการพัฒนาระบบงบประมาณการเงินการคลังของประเทศ การบริหารจัดการระบบราชการ การให้บริการของหน่วยงานราชการ เริ่มเบิกจ่ายได้ 30 ก.ย.2554 มีระยะเวลาใช้หนี้คืน 20 ปี
ขณะที่เงินกู้จาก เอดีบี จำนวน 300 ล้านเหรียญสหรัฐ เป็นเงินกู้แบบ Capital Market Development Program ( CMDP ) เป็นลักษณะ  ( Program Loan ) เพื่อให้พัฒนาตลาดทุนของประเทศ ครอบคลุมถึง การเสริมสร้างความเข้มแข็งในการกำกับดูแล แลเพิ่มความคุ้มครองแก่นักลงทุน , การเพิ่มสภาพคล่องและความโปร่งใสของตลาดการเงิน การเพิ่มผลิตภัณฑ์ใหม่ๆ และการขยายฐานนักลงทุนผ่านการส่งเสริมด้านการศึกษา และการพัฒนาการบริหารความเสี่ยง เริ่มเบิกจ่ายได้ 31 ม.ค. 2555 มีระยะเวลาใช้หนี้คืน 15 ปี